Michael d'Escoto Brockmann

Michael d’Escoto Brockmann (natus Angelopoli die 5 Februarii 1933; Managuae mortuus die 8 Iunii 2017), presbyter catholicus, fuit politicus et legatus Nicaraguensis.

Filius legati Michaelis Escoto Muñoz, Civitatibus Foederatis partim educatus, alumnus fuit seminarii Maryknoll prope urbem Novum Eboracum, ubi presbyter missionarius anno 1961 ordinatus est, et scholae artis diurnariae universitatis Columbiae. In Nicaraguam reditus, sodalis iam factionis Sandinistarum, a die 19 Iulii 1979 usque ad 25 Aprilis 1990 minister a rebus externis meruit, praeside Daniele Ortega; qua ratione ab anno 1985 suspensus est a divinis iussu papae Ioannis Pauli II. A mense Septembri 2008 usque ad mensem Septembrem 2009 Consociationis Nationum Communis Conventus praeses fuit. Anno 2014 iussu papae Francisci ad officia divina restitutus est.

 Nexus externi 

 Biographia cum imagine apud Consociationis Nationum paginas interretiales
 Curriculum vitae 
 ''Nicaraguensis Consociationis Nationum Conventus praeses creatus est 

Categoria:Politici Nicaraguae
Categoria:Nati 1933
Categoria:Mortui 2017
Categoria:Suspensi a divinis
Categoria:Praesides Communis Conventus Consociationis Nationum
Categoria:Clerici Nicaraguae
Categoria:Ministri rerum externarum
Categoria:Maryknollenses
Categoria:Incolae Angelopolis